22. april 2022.

**MŽSPPI, UNDP i UNICEF obeležavaju Dan planete Zemlje sadnjom vertikalnih bašta sa decom školskog uzrasta**

Povodom Dana planete Zemlje, UNDP je zajedno sa Ministarstvom životne sredine, prostornog planiranja i infrastrukture i UNICEF-om organizovao danas događaj u kome je 30 devojčica i dečaka iz šest javnih škola zasadilo vertikalne bašte na trgu Zahir Pajaziti u Prištini.

Ovo je bila prva u nizu aktivnosti, pod okriljem Kosovskih Dana planete Zemlje, koje će se održati u aprilu i maju kako bi se podigla svest o važnosti zaštite životne sredine i hitnoj potrebi promene ponašanja za spas planete.

Trideset devojčica i dečaka iz šest škola iz tri opštine, Prištine, Lipljana i Kosova Polja zasadilo je redove sadnica u vertikalnim baštama koje će biti donirane školama učesnicama kako bi deca uživala i brinula o njima. Događaju su prisustvovali Liburn Aliu, ministar za životnu sredinu, prostornog planiranja i infrastrukture; Maria Suokko, stalna predstavnica UNDP-a; Larisa Bruun, zamenica šefa UNICEF-a/OIC-a; H. E. Keisuke Iamanaka, otpravnik poslova a.i. Japana na Kosovu; Ulrika Rikardson, koordinatorka za razvoj UN; Perparim Rama, gradonačelnik Prištine; Fitore Pacoli, predsednik skupštinskog odbora za poljoprivredu, šumarstvo, ruralni razvoj, životnu sredinu, prostorno planiranje i infrastrukturu; i drugi uvaženi gosti i šira javnost.

**Za više informacija kontaktirajte:**

Burbuqe Dobranja, UNDP službenica za informisanje

Phone: (038) 249 066 ext. 410;   mobile: 049 720 800      e-mail: burbuqe.dobranja@undp.org

Danijela Mitić, UNDP službenica za informisanje

Phone: (038) 249 066 ext. 412;    mobile: 049 720 824     e-mail: danijela.mitic@undp.org

Dafina Zuna, UNICEF službenica za komunikaciju

Phone: 383 44 185 123; e-mail: dzuna@unicef.org